ToekomsVenster: God is 'n onbeweeglike Rots | Maroela Media
Net by God vind ek rus, want op Hom vertrou ek. Net Hy is my rots en my redding, my veilige vesting, sodat ek stewig staan. God is my redding en my krag. Hy is my rots, my sterkte, God is my toevlug. – Psalm 62:6-8
Rotse beïndruk my nogal. In my jonger dae het ek baie gestap, dink maar aan die aangrypende skoonheid van die Blyderivier-omgewing.
Die rotse was altyd aangrypend. Verskeie formasies. Sommige netjies op mekaar gestapel. Dis asof 'n hemelse hyskraan die rotse met vernuf elkeen op sy plekkie neergesit het.
Dit is altyd so treffend vir my – die gevoel van orde en netheid. Ons hemelse Tuinier het 'n mooi werk gedoen. Dis asof elke stukkie natuur mooi uitgedink en geposisioneer is om maksimaal te beïndruk.
Die rotse by die see is ewe kordaat. Onlangs daar in Uvongo se wêreld het ek weer bewus geword van die grootsheid van alles. As die golwe teen die rotse in 'n lieflike sproei breek, raak ek sommer aan die sing: "Hoe groot is U, Hoe groot is U."
God is 'n onbeweeglike Rots. Uiteraard 'n metafoor van iemand wat buitegewoon standvastig en betroubaar is. By Hom kan 'n mens maar skuil. Hy stel nie teleur nie. Hy is op die troon en stewig in beheer. Dis die Rots wat vir ons gebreek is sê die bekende lied: "Jesus Rots vir my geslaan, laat my nie verlore gaan."
[Luister] Wees geldslim; moenie jou 'arm spaar' nie
Baie danki vir elke dag se boodskap. Ek en my man woon aan di voet van 'n hoë berg in di Overberg distrik. As ek so opkyk na di bergtoppe, begin my dankgebed altyd met: "Ek slaan my oë op na die berge….."
Baie dankie vir die inspererende boodskappies elke dag. Bring my net nader aan my Vader elke dag. Ek vra dat my gesin opgedra sal word in almal se gebede dat hulle ook nader aan Vader sal kom. Geseende daggie vir elkeen. Kan nie wag vir die volgende boodskappie nie.